[Video] Kosbare oomblik toe sy vir die eerste keer ‘sien’Skermskoot uit die video ŉ Video van ŉ tien maande oue baba wat vir die eerste keer kan “sien” toe haar ma vir haar ŉ bril opsit, gryp wêreldwyd harte aan. Jessica Sinclair het aan ABC News gesê sy en haar man het ŉ afspraak by hul pediater gemaak toe Piper nie begin kruip het nie. ŉ Paar toetse later het hulle besef dat Piper se sig baie swak is en sy het haar eie, pasgemaakte pienk bril gekry. Piper se gesiggie verhelder sommer dadelik voor sy ŉ groot glimlag gee toe sy uiteindelik haar pa en ma kan sien.